এই মুহূর্তে বাংলা টেলিভিশনের জনপ্রিয় অন-স্ক্রিন দম্পতি হলেন শ্বেতা ও শুভঙ্কর। অর্থাৎ ‘জড়োয়ার ঝুমকো’ ধারাবাহিকের নায়িকা ঝুমকো ও নায়ক কোহিনুর। এর আগে এই জুটিকে দেখা গিয়েছিল জি বাংলা-র ‘তুমি রবে নীরবে’ ধারাবাহিকে। সচরাচর যে কোনও অন-স্ক্রিন জুটি নিয়েই দর্শকদের মধ্যে একটা কৌতূহল থাকে— এঁরা কি পর্দার বাইরে বাস্তবেও কাপল— সান্ধ্য আড্ডা বা কাজের ফাঁকে গসিপের খুবই হট টপিক হয়ে দাঁড়ান ধারাবাহিকের জুটিরা। সত্যি বলতে কী এমন তো অনেকবারই হয়েছে যে একসঙ্গে কাজ করতে করতে একে অপরের প্রেমে পড়েছেন, বিয়েও করেছেন অভিনেতা-অভিনেত্রীরা। 
স্বাভাবিকভাবেই ‘জড়োয়ার ঝুমকো’ ধারাবাহিকের এই জুটি নিয়েও সবার প্রবল কৌতূহল রয়েছে। আর যতদিন ধারাবাহিকটি সম্প্রচার চলবে ততদিন এই কৌতূহল যত বেশি থাকবে ততই ভাল ধারাবাহিকের টিআরপি-র জন্য। কিন্তু এটা ঠিক যে ঝুমকো আর কোহিনুর একসঙ্গে শুধুই শ্যুটিং করেন তা নয়, আরও অনেক কিছুই করেন। যেমন ‘জি বাংলা সোনার সংসার’-এর রিহার্সাল চলছে পুরোদমে। নিজেদের ডান্স নাম্বারের প্রস্তুতি নিচ্ছেন শ্বেতা আর শুভঙ্কর। কেমন চলছে প্রস্তুতি তা দেখে নিতে পারেন নীচের এই লিঙ্কে ক্লিক করে— 

শুধু ঝুমকো আর কোহিনুর নয়, এই মেগা ইভেন্টের প্রস্তুতিতে কিন্তু হাজির ‘জড়োয়ার ঝুমকো’ পরিবারের সকলেই। ধারাবাহিকের গল্পে যতই রেষারেষি থাকুক না কেন, এখানে কিন্তু সবাই মিলেমিশে একাকার। কেমন চলছে সমবেত প্রস্তুতি তা দেখে নিন নীচের এমবেড লিঙ্কে ক্লিক করে—